Document ID: 32008R0569

32008R0569
L 161/1
SLUŽBENI LIST EUROPSKE UNIJE
12.06.2008.
UREDBA VIJEĆA (EZ) br. 569/2008
od 12. lipnja 2008.
o izmjeni Uredbe br. 11 o ukidanju diskriminacije u cijenama i uvjetima prijevoza, prema članku 79. stavku 3. Ugovora o osnivanju Europske ekonomske zajednice
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 75. stavak 3.,
uzimajući u obzir prijedlog Komisije,
uzimajući u obzir mišljenje Europskoga gospodarskog i socijalnog odbora (1),
budući da su pravila Zajednice koja zahtijeva članak 75. Ugovora, da se ukinu određeni oblici diskriminacije što se tiče kopnenog prijevoza u Zajednici, utvrđena u Uredbi br. 11 (2). Kako bi se smanjilo administrativno opterećenje poduzeća, tu Uredbu treba pojednostavniti odstranjivanjem zastarjelih i nepotrebnih zahtjeva, posebno zahtjeva da se određeni podaci, koji su radi tehničkog napretka sada raspoloživi u računovodstvenim sustavima prijevoznika, zadrže u papirnatom obliku,
DONIJELO JE OVU UREDBU:
Članak 1.
Uredba br. 11. mijenja se kako slijedi:
1.
Članak 5. se briše;
2.
Članak 6. mijenja se kako slijedi:
(a)
u stavku 1. brišu se peta i šesta alineja;
(b)
u stavku 2. briše se treća rečenica;
(c)
stavak 3. zamjenjuje se sljedećim:
„3. Od prijevoznika se ne zahtijeva uvođenje novih dokumenata ako su u postojećim dokumentima ili bilo kojem drugom prijevoznom dokumentu dani svi podaci navedeni u stavku 1. i ako oni u povezanosti s prijevoznikovim računovodstvenim sustavima i sustavima vođenja evidencija omogućavaju izvođenje potpunog nadzora nad cijenama i uvjetima prijevoza, tako da se oblici diskriminacije iz članka 75. stavka 1. Ugovora mogu ukinuti ili izbjeći.”
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 12. lipnja 2008.

Labels: 10
8
11